उत्थें बमान च सुआर यात्रियें दी सलामती लेई लगातार प्रार्थना करा रदे उंदे परिजनें गलाया जे उनें कुसै चमत्कार दी हुन मेद छोड़ी दित्ती ऐ। बमान च सुआर इक यात्री दे बब्बै एल्डेयर गोम्स ने गलाया, ‘बमान च सुआर परिजनें दे जींदा बची कड्ढने दी साढ़ी आखरी मेद बी हुन खत्म होई गेई ऐ। एह्‌दे थमां पैह्‌लें अस सारे दे मन च इस गल्ल दी निक्की जनेई इक मेद ही जे कुतै बमान कुसै द्वीप जां कुसै दूए निर्जन थाह्‌र उप्पर उतरी गेआ होए ब हुन ऐसा किश नेईं ऐ।’